Na osnovu Odluke o usvajanju Dinamičkog plana potreba za raspisivanje konkursa za izbor u zvanja na Univerzitetu u Sarajevu - Fakultetu zdravstvenih studija, broj: 04-1-1828/21 od 07. 09. 2021. godine (Zaključak Upravnog odbora Univerziteta u Sarajevu, broj: 02-32-10-1/21 od 21.10.2021.), Odluke Vlade Kantona Sarajevo o davanju saglasnosti za popunjavanje radnih mjesta Univerzitetu u Sarajevu broj: 02-04-441477-15/21 od 18.11.2021. godine, saglasnosti Senata Univerziteta u Sarajevu broj: 01-20-44/21 od 24.11.2021. godine i 01-23-49/21 od 22.12.2021. godine i Odluka Vijeća Univerziteta u Sarajevu - Fakulteta zdravstvenih studija broj: 04-1-2837/21, 04-1-2856/21 i 04-1-2572/21, raspisuje se

**KONKURS**

**za izbor u akademska zvanja**

Izbor nastavnika u zvanju vanredni profesor za:

1. Predmeti: „Kompjuterizirana tomografija – CT“, “Primjena informatike u radiodijagnostici“ i „Digitalna subtrakciona angiografija - DSA“ **-** 1 izvršilac, bez zasnivanja radnog odnosa
2. Oblast: „Rehabilitacija“ i predmet: „Klinička kineziologija“ – 1 izvršilac, puno radno vrijeme

Izbor nastavnika u zvanju docent za:

* + - 1. Oblasti: „Kliničko-hemijske-biohemijske laboratorijske tehnologije“ i „Morfološke tehnologije u citodijagnostici i hematologiji“ – 1 izvršilac, puno radno vrijeme

Izbor saradnika u zvanju viši asistent za:

Oblasti: „Zaštita i njega individualnog zdravlja“ i „Zaštita i njega zdravlja zajednice“ – 1 izvršilac, puno radno vrijeme

Uslovi za izbor, u skladu sa članom 96. stav b), d) i e) Zakona o visokom obrazovanju („Službene novine Kantona Sarajevo“, broj: 33/17, u daljem tekstu Zakon) i članom 194. stav b), d) i e) Statuta Univerziteta u Sarajevu (01-1093-3-1/18 od 28.11.2018. godine):

Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija i uvjeti navedeni u članu 115. stav (4) Zakona i člana 193. stav (4) Statuta Univerziteta u Sarajevu

Docent: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti,

Viši asistent: stepen drugog ciklusa studija (magisterij) odnosno integrisani ciklus studija, proveden izborni period u zvanju asistenta i uvjeti navedeni u članu 115. stav (5) Zakona i člana 193. stav (5) Statuta Univerziteta u Sarajevu

Kandidati su kao dokaz o ispunjavanju gore navedenih uslova obavezni priložiti

1. Popunjen Obrazac prijave na konkurs (Obrazac prijave na konkurs kandidati mogu preuzeti na web stranici: www.fzs.unsa.ba) ,
2. Kraću biografiju (CV) u elektronskoj i štampanoj formi,
3. Bibliografiju u printanoj i elektronskoj formi uz prilaganje radova relevantnih za izbor, u skladu sa članom 96. Zakona,
4. Diplome (visoke stručne spreme, naučnog stepena magistra i naučnog stepena doktora, odnosno diplome I (prvog), II (drugog) i III (trećeg) ciklusa studija), Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju.
5. Dokaz o provedenom izbornom periodu u zvanju, za kandidate koji konkurišu u zvanje višeg asistenta i vanrednog profesora
6. Dokaz o uspješno obavljenom mentorstvu, za kandidate koji konkurišu u zvanje vanrednog profesora
7. Drugi dokazi relevantni za izbor.

Svi kandidati, pored navedenih dokaza, dostavljaju izvod iz matične knjige rođenih i uvjerenje i državljanstvu Bosne i Hercegovine.

Sva dokumentacija se prilaže u originalu ili ovjerenoj kopiji. Važenje ovjere dokumentacije kojom se dokazuje ispunjavanje uslova konkursa, a koju izvrši sud, notar ili organ uprave, nije vremenski ograničeno, ukoliko nije vremenski ograničeno trajanje dokumenta koji se ovjerava.

Konkurs ostaje otvoren 15 dana od dana objavljivanja.

Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu - Fakultet zdravstvenih studija, ul. Stjepana Tomića 1, Sarajevo.

Nepotpune i neblagovremene prijave neće se uzeti u razmatranje.